Severi Sievinen

**Severi Rikhard Sievinen** (ent. **Lepistö**)on hahmo televisiosarjassa Salatut elämät, jossa hän on ollut mukana vuodesta 2009 lähtien. Vauvaikäistä Severi esitti vuosina 2009-2010 Sisu Koukkula. Vuodesta 2011 vuoteen 2016 asti häntä esitti Rufus Rusanen, kunnes näyttelijä vaihtui nykyiseen eli Roope Puhakkaan marraskuussa 2016. Severi täytti 18 vuotta huhtikuussa 2020 esitetyssä jaksossa. Severi poistui sarjasta lokakuussa 2021 hänen näyttelijänsä lähdettyä armeijaan.

## Perhe

Severin vanhemmat ovat edesmenneet Paula Sievinen ja Eero Vanala. Eero menehtyi kuitenkin ennen hänen syntymää. Severin kasvatti-isä on Lasse Sievinen. Severillä on neljä sisarpuolta; Katri, Heli ja edesmennyt Annika.

## Elämä sarjassa

### **Ennen syntymää**

Severin isä Eero Vanala alkoi näkemään harhoja tämän kuolleeksi luulleesta kaksoisveljestään Aarosta, joka oli piinannut häntä koko hänen elämänsä ajan. Tämän myötä hän lukitsi raskaana olevan Paulan elävältä hauta-arkkuun. Eero menehtyi Kentaurin räjähdyksestä tulleisiin vammoihin, eikä saanut kerrottua Lasselle Paulan olinpaikkaa. Lopulta Lasse löysi Paulan varaston lattian alta ja samalla Paulan synnyttäminen alkoi.

Syksyllä 2009 Severille pidettiin ristiäiset. Hänen kumminsa ovat Iiris ja Panu Kaukovaara.

### **Severi kidnapataan**

Severi alkoi lähentyä isoäitinsä Anni Vatasen kanssa. Päätösjaksossa 2012 Anni oli viemässä Severiä luokseen mummolaan vastoin Severin tahtoa. Samaan aikaan Annin autoa seurasivat Lasse, Paula ja Joonatan. Takaa-ajo päättyi, kun Anni lensi autolla yli sillan veteen. Severiä ei löydetty. Myöhemmin selvisi, että Severin oli ottanut talteen sittenkin elossa oleva Aaro Vaalanne.

### **Severin lapsuus**

Paulan mielenterveys alkoi rakoilla, jonka myötä hän pakeni maasta. Lasse lähti tämän perään, jolloin Severiä jäivät vahtimaan Ismo Laitela ja Liisa Salo. Severin välit Ismon kanssa eivät olleet sopuisat. Kerran hän meni juomaan oluen ja meni humalaisena Mooseen. Severillä oli myös Kaisla-niminen ihastus ja hän katsoi lapsena Persikka-Peteä.

Severin äiti joutui sairaalaan hyväntekeväisyystanssiaisissa tapahtuneen ammuskelun seurauksena, jossa luoti osui Paulan päähän. Lopulta Paulan hengityskoneet päätettiin sammuttaa ja hänet todettiin kuolleeksi.

### **Suhde Violaan**

Severi löysi Viola Heleniuksen Instagram-sovelluksen kautta. He alkoivat viestitellä ja lopulta tapasivat toisensa. Kaksikko alkoi seurustelemaan. Aaro ei ollut mielissään tästä, sillä he ovat toisilleen lähisukua. Severi päätti jättää Violan sen jälkeen, kun koulu oli saanut tietää heidän sukulaisuudesta.

### **Kiväärionnettomuus**

Severi lähti Lassen ja Jirin kanssa metsään harjoittelemaan hirvikiväärillä ampumista. Kivääri kuitenkin räjähti Severin naamaan, jonka myötä Severi joutui sairaalaan. Selvisi, että Severin aivoihin oli mennyt siru, joka voi lähteä liikkeelle milloin tahansa.

### **Ihastus Monicaan**

Severi auttoi Jirin vaimoa Monica Mustavaaraa muun muassa vahtimalla Magnusta. Kaksikko päätyi jopa suutelemaan ja sänkyyn, joka myöhemmin paljastui myös Jirille. Monica päätti muuttaa Espooseen, mutta palasi noin vuoden päästä takaisin ja lupasi toimia Severin kiväärionnettomuuden asianajajana. Hän sai hankittua Severille vahingonkorvausrahat, joita tuli jopa 100 tuhatta euroa. Monica palasi jälleen Pihlajakadulle hetkeksi elokuussa 2020 ja sai puhui Severin kanssa heidän jutusta. He päättivät sen olevan ohi.

Keväällä 2021 Severi ihastui entiseen lapsenvahtiinsa Cindy Rintalaan, kun hän oli töissä Majatalo Amandassa. Severi osti Cindylle kalliin korun, jonka hän kävi laittamassa Cindyn kodin pöydälle. Koru kuitenkin päätyi Salla Mattilalle, kun Salla ja Cindy luulivat sen olleen Karilta Sallalle. Elokuussa 2021 Severi kutsui Cindyn treffeille, josta Cindy yllättyi ja antoi Severille pakit. He kuitenkin päätyivät pian sänkyyn.

## Muuta

Severin näyttelijän Rufus Rusasen isosisko Rosa oli mukana sarjassa Iida Mustosen roolissa. Severillä oli käytössä vuosina 2019-2020 siveriseivinen-niminen Instagram-käyttäjä, jota käytettiin osana hahmon juonikuvioita.